O **Πεπέ ο βάτραχος** είναι δημοφιλές διαδικτυακό μιμίδιο. Είναι ένας πράσινος ανθρωπόμορφος βάτραχος. Πρωτοεμφανίστηκε σαν ένας χαρακτήρας σε ένα κόμικ του Αμερικανού σκιτσογράφου Ματ Φιούρι με το όνομα *Boy's club*. Έγινε γρήγορα διαδικτυακό μιμίδιο και άρχισε να εξαπλώνεται σε ιστοσελίδες όπως το Myspace και το 4chan. 

Από το 2015 ο Πέπε έγινε σύμβολο του κινήματος της Εναλλακτικής δεξιάς και χαρακτηρήστικε ως σύμβολο μίσους, παρόλο που δεν είναι όλα τα μιμίδια με τον Πέπε ρατσιστικά. Από τότε ο δημιουργός του Πέπε έχει εκδηλώσει δημόσια την απογοήτευση για τα του για τη χρήση του ως σύμβολο ακροδεξιου μίσους.

Το μιμίδιο συναντάται στο διαδίκτυο με διάφορα ονόματα όπως: *Pepe the frog*, *Sad frog*, *You will never... frog*.

Ιστορία
-------

Ο Πέπε ο βάτραχος δημιουργήθηκε από τον Αμερικανό καλλιτέχνη Ματ Φιούρι το 2005. Η εικόνα που χρησιμοποιείται στα μιμίδια προέρχεται από το κόμικ του  *Boy's Club #1*. Η πρώτη του εμφάνιση ήταν στο διαδικτυακό περιοδικό *Playtime*, το οποίο περιελάμβανε τον χαρακτήρα του Πέπε ζωγραφισμένο με το Microsoft Paint. Αργότερα ο Φιούρι άρχισε να δημοσιεύει τα κόμικ του στην ιστοσελίδα Myspace.

Στο Κόμικ ο Πέπε φαίνεται να ουρεί με το παντελόνι του κατεβασμένο μέχρι τους αστραγάλους, λέγοντας τη γνωστή του έκφραση *Feels good man*. Αυτό το καρέ αφαιρέθηκε από την έντυπη έκδοση που δημοσιεύτηκε το 2006. Το 2008 αυτό το καρέ ανέβηκε για πρώτη φορά στην ιστοσελίδα 4chan. Το μιμίδιο προκάλεσε έντονο ενδιαφέρον στους χρήστες του 4chan, ο οποίοι το προσάρμοσαν ώστε να εκφράζει συναισθήματα όπως μελαγχολία, θυμό και έκπληξη. Επίσης προστέθηκε χρώμα στο αρχικά ασπρόμαυρο κόμικ, στο εξής ο Πέπε έγινε πράσινος με καφέ χείλη και μπλε μπλουζάκι. Το «feels guy», ένα άλλο μιμίδιο που χρησιμοποιείται για να εκφράσει μελαγχολία ταίριαξε με τον Πέπε και από τότε εμφανίζονται συχνά μαζί σε διαδικτυακά κόμικ.

Το 2014 διασημότητες όπως η Κέιτι Πέρι και η Νίκι Μινάζ κοινοποίησαν εικόνες του Πέπε στους λογαριασμούς τους σε κοινωνικά δίκτυα. Καθώς ο Πέπε άρχισε να γίνεται όλο και πιο δημοφιλής, οι χρήστες του 4chan άρχισαν να αναφέρονται σε ορισμένες ιδιαίτερα δημιουργικές και πρωτότυπες παραλλαγές του μιμιδίου ως «σπάνιοι Πέπε». Αυτές οι εικόνες άρχισαν να πωλούνται και να δημοπρατούνται στο eBay και το Craiglist. Το 2015 ο Πέπε έγινε το μιμίδιο με τα περισσότερα retweets στο Twitter.

### Συσχετισμός με την εναλλακτική δεξιά

Κατά την Προεδρική εκλογή των Ηνωμένων Πολιτειών το 2016 ο Πέπε συνδέθηκε με την εκστρατεία του Ντόναλντ Τραμπ. Ο Τραμπ το 2015 ανέβασε στο Twitter τον εαυτό του με τη μορφή του Πέπε. Πολλοί ειδησεογραφικοί οργανισμοί δημοσίευσαν άρθρα για τον συσχετισμό του Πέπε με το κίνημα της Εναλακτικής δεξιάς και τον εθνικισμό των λευκών στις ΗΠΑ.

Τον Σεπτέμβριο του 2016 η Χίλαρι Κλίντον δημοσίευσε στην ιστοσελίδα της εκστρατείας της ένα άρθρο που περιέγραφε τον Πέπε ως «σύμβολο της λευκής υπεροχής». Το Anti-Defamation League, ένας αμερικανικός οργανισμός κατά του αντισημιτισμού συμπερίλαβε τον Πέπε στη βάση δεδομένων του με σύμβολα μίσους. 
Τον Ιανουάριο του 2017 η Ρωσική πρεσβεία στο Ηνωμένο Βασίλειο ανέβασε μια εικόνα του Πέπε στο Twitter, σαν αντίδραση σε όσους καλούσαν την Τερέζα Μέι να παροτρύνει τον Τραμπ να διακόψει τις σχέσεις του με τη Ρωσία.

Κεκ
---

Η «θρησκεία του Κεκ» είναι μια παρωδία θρησκείας που λατρεύει τον Πέπε. Το όνομα προέρχεται από το «κεκ» μια φράση της αργκό που δηλώνει γέλιο, καθώς και από τον Αιγυπτιακό θεό του χάους που απεικονίζεται με μορφή βατράχου, τον Κεκ. Η θρησκεία ξεκίνησε στην ιστοσελίδα 4chan και, όπως ο Πέπε, συσχετίστηκε με την εναλλακτική δεξιά  και τον Ντόναλντ Τραμπ. Σύμφωνα με τους χρήστες του 4chan, τα μιμίδια με τον Πέπε, ο οποίος αποκαλείται ο «θεός των μιμιδίων», μπορούν να επηρεάσουν την πραγματικότητα. 

### Κεκιστάν

Το Κεκιστάν είναι μια φανταστική χώρα που δημιουργήθηκε από τους χρήστες του 4chan και έγινε πολιτικό μιμίδιο και διαδικτυακό κίνημα. Το όνομα προέρχεται από τη λέξη «κεκ» και την κατάληξη «-σταν» που σημαίνει «σπίτι» στη Περσική γλώσσα και είναι οι κατάληξη των ονομάτων χωρών της Κεντρικής Ασίας. Οι *κεκιστανοί* όπως αποκαλούν τον εαυτό τους δηλώνουν ότι είναι shit*posters* (άτομα που δημοσιεύουν προσβλητικά σχόλια και περιεχόμενο χαμηλής ποιότητας στο διαδίκτυο) και πολέμιοι της πολιτικής ορθότητας. Οι αυτοαποκαλούμενοι κεκιστανοί έχουν δημιουργήσει ένα είδος μυθολογίας όπου το φανταστικό κράτος τους, το αρχαίο βασίλειο του Κεκιστάν, απειλείται από την εισβολή του «Normistan» και του «Cuckistan». Μέλη του κινήματος υποστηρίζουν ότι αν πάνω από 10,000 άτομα δηλώσουν την εθνικότητα τους ως «Κεκιστανοί» στην απογραφή του Ηνωμένου Βασιλείου το 2021, θα μπορέσει να γίνει επίσημη εθνικότητα της Βρετανίας.

Η σημαία του Κεκιστάν (Βασισμένη στην πολεμική σημαία της Ναζιστικής Γερμανίας, όπου το κόκκινο χρώμα αντικαταστάθηκε με πράσινο, ο σιδηρούς σταυρός με ένα τριφύλλι, το έμβλημα του 4chan και η σβάστικα με τη λέξη «ΚΕΚ») άρχισε να χρησιμοποιείται από ακτιβιστές της εναλλακτικής δεξιάς σε διαδηλώσεις εναντίων της πολιτικής ορθότητας και υπέρ της ελευθερίας του λόγου, όπως οι διαδηλώσεις στο Μπέρκλι της Καλιφόρνια το 2017.

Σύμβολο στις Διαδηλώσεις στο Χονγκ Κονγκ
----------------------------------------

Τον Αύγουστο του 2019, αναφέρθηκε πως διάφοροι διαδηλωτές στο Χονγκ Κονγκ χρησιμοποιούσαν τον Πέπε ως σύμβολο αντίστασης.

Εικόνες του βατράχου με τραυματισμένο μάτι εμφανίστηκαν αφού μια νεαρή γυναίκα είχε το μάτι της βγαλμένο από έκρηξη ριγμένη από αστυνομικούς.

Παραπομπές
----------

1. 1 2 3  Khan, Imad (12 Απριλίου 2015). «4chan's Pepe the Frog is bigger than ever—and his creator feels good, man». *The Daily Dot*. Ανακτήθηκε στις 4 Ιανουαρίου 2016.
2. ↑  «Pepe the Frog meme branded a 'hate symbol'». *BBC News*. 28 Σεπτεμβρίου 2016. Ανακτήθηκε στις 16 Νοεμβρίου 2016.
3. ↑  Super Deluxe (24 Οκτωβρίου 2016). «Pepe The Frog: From Innocent Meme To Hate Symbol». *YouTube*.
4. 1 2 3 4 5  Kiberd, Roisin (9 Απριλίου 2015). «4chan's Frog Meme Went Mainstream, So They Tried to Kill It». *Motherboard*. Vice Media. Ανακτήθηκε στις 4 Ιανουαρίου 2016.
5. ↑  Furino, Giaco (3 Αυγούστου 2016). «Pepe the Frog's Creator Talks Making Zine History». *The Creators Project*. Ανακτήθηκε στις 11 Αυγούστου 2016.
6. 1 2  Mazur, A.J. (7 Αυγούστου 2010). «Q&A with Matt Furie». *Know Your Meme*. Αρχειοθετήθηκε από το πρωτότυπο στις 3 Απριλίου 2019. Ανακτήθηκε στις 4 Ιανουαρίου 2016.
7. ↑  Notopoulos, Katie (11 Μαΐου 2015). «1,272 Rare Pepes». *BuzzFeed*. Ανακτήθηκε στις 4 Ιανουαρίου 2017.
8. ↑  Nair, Roshni (December 27, 2015). «Best of 2015: 15 memes that won the internet». *Daily News and Analysis*.. Ανακτήθηκε στις January 4, 2016.
9. ↑  «Here are the 10 most important memes of 2015, according to Tumblr». *Irish Examiner*. December 8, 2015. Αρχειοθετήθηκε από το πρωτότυπο στις 2016-04-06.. Ανακτήθηκε στις January 4, 2016.
10. ↑  Sarlin, Benjy (25 Αυγούστου 2016). «5 Things to Know About the 'Right'». *NBC News*. Ανακτήθηκε στις 15 Σεπτεμβρίου 2016.
11. ↑  Dovere, Edward-Isaac (12 Σεπτεμβρίου 2016). «Why Clinton's bad weekend won't rewrite the race». *Politico*. Ανακτήθηκε στις 15 Σεπτεμβρίου 2016.
12. ↑  Kampeas, Ron (September 1, 2016). «Do alt-right's white identity politics sanction anti-Semitism?». *J. Weekly*.. Ανακτήθηκε στις September 15, 2016.
13. ↑  Chan, Elizabeth (12 Σεπτεμβρίου 2016). «Donald Trump, Pepe the frog, and white supremacists: an explainer». *Hillary for America*. Αρχειοθετήθηκε από το πρωτότυπο στις 15 Σεπτεμβρίου 2016. Ανακτήθηκε στις 15 Σεπτεμβρίου 2016.
14. ↑  Revesz, Rachael (September 13, 2016). «Hillary Clinton attacks Donald Trump for posting Pepe the Frog meme». *The Independent*.. Ανακτήθηκε στις September 15, 2016.
15. ↑  Smith IV, Jack (27 Σεπτεμβρίου 2016). «Pepe the Frog meme is now on the ADL's hate symbol database. Feels bad, man». *Mic*. Ανακτήθηκε στις 27 Σεπτεμβρίου 2016.
16. ↑  «Pepe the Frog». *Anti-Defamation League*. 27 Σεπτεμβρίου 2016. Ανακτήθηκε στις 28 Σεπτεμβρίου 2016.
17. ↑  Marcin, Tim (January 9, 2017). «Russian Embassy Posts Pepe The Frog Meme, A White Supremacist Hate Symbol, According To ADL». *International Business Times*.. Ανακτήθηκε στις January 10, 2017.
18. ↑  Beauchamp, Zack (9 Ιανουαρίου 2017). «The Russian government just tweeted an image of a white supremacist frog». *Vox*. Ανακτήθηκε στις 10 Ιανουαρίου 2017.
19. ↑  «How an ancient Egyptian god spurred the rise of Trump». *The Conversation*. 7 Μαρτίου 2017. Ανακτήθηκε στις 18 Ιουλίου 2017.
20. ↑  Burton, Tara Isabella (14 Φεβρουαρίου 2017). «Apocalypse Whatever». *Real Life*. Ανακτήθηκε στις 24 Φεβρουαρίου 2017.
21. ↑  «The Emerging Racists: The Challenge of Covering the Radical Right». *The Southern Poverty Law Center*. 19 Δεκεμβρίου 2016.
22. ↑  King, J.J. (14 Σεπτεμβρίου 2016). «Steal This Show S02E02: 'The Platform Is You'». *TorrentFreak*.
23. ↑  Kestenbaum, Sam (February 17, 2017). «In Elaborate Joke, Internet Provocateurs Turn 'Trash Bird' Into Nazi Icon». *The Forward*. .
24. ↑  Goldberg, Michelle (February 23, 2017). «Alt-Right Facts». *Slate*. .
25. ↑  Bruet-Ferréol, Quentin (November 17, 2016). «Les trolls de 4chan sont persuadés d'avoir fait élire Donald Trump» (στα γαλλικά). *Slate*. .
26. ↑  Nunez, E. J. (2 Νοεμβρίου 2016). «Alt-right is a new, evolving movement». *The Cougar*.
27. ↑  Dickson, Caitlin (23 Νοεμβρίου 2016). «What 'alt-right' really means: a glossary of terms». *Yahoo! News*.
28. ↑  Colon, David (8 Δεκεμβρίου 2016). «More Swastikas Surface In Hell's Kitchen, Newtown Creek Nature Walk». *Gothamist*. Αρχειοθετήθηκε από το πρωτότυπο στις 5 Νοεμβρίου 2017. Ανακτήθηκε στις 2 Σεπτεμβρίου 2017.
29. ↑  Hine, G. E.; Onaolapo, J.; De Cristofaro, E.; Kourtellis, N.; Leontiadis, I.; Samaras, R.; Stringhini, G.; Blackburn, J. (October 11, 2016). «Kek, Cucks, and God Emperor Trump: A Measurement Study of 4chan's Politically Incorrect Forum and Its Effects on the Web». *Social and Information Networks* (Cornell University).
30. ↑  Wilson, Jason (May 23, 2017). «Hiding in plain sight: how the 'alt-right' is weaponizing irony to spread fascism». *The Guardian*.. Ανακτήθηκε στις June 15, 2017.
31. ↑  Cheong, Ian Miles (29 Μαΐου 2017). «What is Kekistan? The Internet's Most Controversial Political Meme Explained». *Heatstreet*. Ανακτήθηκε στις 15 Ιουνίου 2017.
32. ↑  Benjamin, Carl (12 Μαρτίου 2017). «Sargon of Akkad explains Kekistan to The Amazing Atheist #FreeKekistan». *YouTube*. Ανακτήθηκε στις 14 Μαρτίου 2017.
33. ↑  «kekbanner.jpg». *Southern Poverty Law Center*. Ανακτήθηκε στις 18 Ιουνίου 2017.
34. ↑  Lenz, Ryan (1 Μαΐου 2017). «The Battle for Berkeley: In the name of freedom of speech, the radical right is circling the Ivory Tower to ensure a voice for the alt-right». *Southern Poverty Law Center*.
35. ↑  «Activists Adopt Pepe Memes in Hong Kong Protests». *Know Your Meme*. Ανακτήθηκε στις 9 Μαΐου 2020.
36. ↑  «How alt-right cartoon frog became face of Hong Kong protests». *South China Morning Post* (στα Αγγλικά). 17 Αυγούστου 2019. Ανακτήθηκε στις 9 Μαΐου 2020.
37. ↑  Victor, Daniel (2019-08-19). «Hong Kong Protesters Love Pepe the Frog. No, They’re Not Alt-Right.» (στα αγγλικά). *The New York Times*. ISSN 0362-4331.. Ανακτήθηκε στις 2020-05-09.